
2025eko azaroaren 26a
EH Bildu Nafarroa talde parlamentarioari atxikitako foru parlamentari Oihan Mendo Goñi jaunak 11-25/PES-00394 idatzizko galdera egin zuen, izapidetzearen eteteak eragindako biometanizazio proiektuei buruz. Bada, Nafarroako Gobernuko Lurralde Kohesiorako kontseilariak hau jakinarazten du:
ARAU ESPARRUA
Ingurumenean eragina duten jarduerak arautzen dituen abenduaren 16ko 17/2020 Foru Legea aldatzen duen azaroaren 7ko 14/2025 Foru Legearen bidez, xedapen gehigarri berri bat sartzen da Ingurumenean eragina duten Jarduerak Arautzen dituen Foru Legearen testuan, biometanizazio proiektuen aldi baterako berrikuspenari buruz.
Foru lege hau 2025eko azaroaren 13ko Nafarroako Aldizkari Ofizialean –227. zenbakikoan– argitaratu zen, eta bertan xedatutakoari jarraikiz, 2025eko azaroaren 14an jarri zen indarrean.
Halaber, xedapen horri jarraikiz, jada hasita eta izapidetze fasean dauden administrazio espedienteak kautelaz etenen dira, salbu eta honako bi kondizio hauek betetzen badituzte:
a) Jendaurreko informazio edo erakusketa fasea amaitu bada.
b) Sektore txosten lotesle guztiak aldekoak badira eta espedientea organo substantiboaren ebazpen proposamenaren fasean badago.
Etete horretatik espresuki kanpo geratzen dira, halaber, foru lege honek indarra hartu aurretik gutxienez baldintza hauetako bat bete duten proiektuak:
· Nafarroako Gobernuak espresuki foru erkidegoaren intereseko proiektu deklaratzen dituenak
· Ingurumen-baimen integratuaren ebazpena lortu dutenak, ingurumen-ebaluazioa eta hirigintza bateragarritasuna barne.
1. GALDERARI EMANDAKO ERANTZUNA: ETETEAK ERAGIN GABEKO PROIEKTUAK
14/2025 Foru Legean ezarritako kondizioak betetzeagatik etenda geratu gabeko biometanizazio instalazioetarako proiektuak xehatzen dira jarraian, arauaren indarraldia hasi aurretik (2025eko azaroaren 14a) baitzuten ingurumen-baimen integratuaren ebazpena:
1. AGR BIOGAS SA – Biogas instalazioa
Kokapena: Arroitz
Ebazpena: 1278E/2025 ingurumen-baimen integratua, 2025eko azaroaren 12koa
Baztertzeko arrazoia: 14/2025 Foru Legearen indarraldia hasi aurretik jada bazuen ingurumen-baimen integratuaren ebazpen irmoa.
2. NAVARRA DE INFRAESTRUCTURAS LOCALES SA (NILSA) HUA eta lohietarako instalazio zentralizatua
Kokapena: Tutera
Ebazpena: 1249E/2025 ingurumen-baimen integratua, 2025eko azaroaren 5ekoa
Baztertzeko arrazoia: 14/2025 Foru Legearen indarraldia hasi aurretik jada bazuen ingurumen-baimen integratuaren ebazpen irmoa.
3. BIOMETANO SESMA SL – Biometano instalazioa
Kokapena: Sesma
Ebazpena: 1221E/2025 ingurumen-baimen integratua, urriaren 29koa
Baztertzeko arrazoia: 14/2025 Foru Legearen indarraldia hasi aurretik jada bazuen ingurumen-baimen integratuaren ebazpen irmoa.
2. GALDERARI EMANDAKO ERANTZUNA: ETETEAK ERAGINDAKO PROIEKTUAK
Jarraian, 14/2025 Foru Legearen arabera kautelaz etenda geratutako biometanizazio instalazioetarako proiektuak zehatzen dira, arauaren indarraldia hastean kautelaz ezarritako kondizioak ez betetzeagatik:
1. CATALANA BIOGAS 1
Proiektua: biogas instalazioa
Kokapena: Artaxoa
Espedientearen hasiera data: 2024/09/25
2. BIORIG ENERGY RADA-NAVARRA SLU
Proiektua: biometanizazio instalazioa
Kokapena: Arrada (Murillo el Cuende)
Espedientearen hasiera data: 2024/11/26
3. RIBERCORGAS SL
Proiektua: digestio anaerobikorako eta biometanoa sortzeko instalazioa
Kokapena: Cortes
Espedientearen hasiera data: 2023/12/18
4. B.POWER GEN II SLU
Proiektua: biometano eta ongarri instalazioa
Kokapena: Viana
Espedientearen hasiera data: 2025/04/04
5. B.POWER GEN XI SL
Proiektua: biometano eta bioongarri instalazioa
Kokapena: Los Arcos
Espedientearen hasiera data: 2025/07/04
6. KAMBIO NAVARRA I SL
Proiektua: hondakinak kudeatzeko eta gas berriztagarria ekoizteko instalazioa
Kokapena: Murillo el Cuende
Espedientearen hasiera data: 2025/08/11
7. B.POWER GEN XV SLU
Proiektua: biometano eta bioongarri instalazioa
Kokapena: Cintruénigo
Espedientearen hasiera data: 2025/10/03
8. CATALANA BIOGAS 6 SL
Proiektua: biometanizazio instalazioa
Kokapena: Funes
Espedientearen hasiera data: 2025/09/12
Etetearen arrazoia: 2025eko azaroaren 14an 14/2025 Foru Legea indarrean hasi zenean, proiektu horiek ez zuten betetzen etetetik kanpo geratzeko ezarritako baldintzetako bat ere; hona hemen baldintza horiek: ingurumen-baimen integratua izatea, foru interesezkotzat aitortua izatea, edo ebazpen proposamenaren fasean egon izana (aldeko sektore txosten lotesle guztiak izanik eta jendaurreko informazioaren fasea osatuta egonik).
Hori guztia jakinarazten dut, Nafarroako Parlamentuko Erregelamenduaren 215. artikulua betez.
Iruñean, 2025eko azaroaren 25ean

